**แนวทางการเลื่อนเงินเดือนข้าราชการพลเรือนสามัญส่วนภูมิภาคจังหวัดเชียงใหม่**

**ครั้งที่ 1 (1 เมษายน 2562)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วย ก.พ. ได้กำหนดหลักเกณฑ์และเงื่อนไขในการเลื่อนเงินเดือนข้าราชการพลเรือนสามัญ ตาม กฎ ก.พ. ว่าด้วยการเลื่อนเงินเดือน พ.ศ. 2552 และที่แก้ไขเพิ่มเติม (ฉบับที่ 2) พ.ศ. 2556 โดยให้ถือปฏิบัติตั้งแต่วันที่ 1 เมษายน 2553 เป็นต้นไป ตามหนังสือสำนักงาน ก.พ. ด่วนที่สุด ที่ นร 1008.1/  
ว 28 ลงวันที่ 22 ตุลาคม 2552 และได้มีการปรับปรุงหลักเกณฑ์และเงื่อนไขการเลื่อนเงินเดือน โดยให้ถือปฏิบัติตั้งแต่วันที่ 1 เมษายน 2555 เป็นต้นไป ตามหนังสือสำนักงาน ก.พ. ท นร 1008.1/ว 12   
ลงวันที่ 30 สิงหาคม 2558 และได้กำหนดฐานในการคำนวณและช่วงเงินเดือนสำหรับการเลื่อนเงินเดือนในแต่ละประเภทและระดับตำแหน่ง ตั้งแต่รอบการประเมินผลการปฏิบัติราชการ ระหว่างวันที่ 1 ตุลาคม 2558 ถึงวันที่ 31 มีนาคม 2559 เป็นต้นไป ตามหนังสือสำนักงาน ก.พ. ด่วนที่สุด ที่ นร 1012.2/  
ว 7 ลงวันที่ 25 พฤษภาคม 2558

เพื่อให้การประเมินผลการปฏิบัติราชการของข้าราชการพลเรือนสามัญส่วนภูมิภาคจังหวัดเชียงใหม่ สำหรับรอบการประเมินรอบที่ 1 (วันที่ 1 ตุลาคม 2561 ถึงวันที่ 31 มีนาคม 2562)   
ที่ผู้ว่าราชการจังหวัด หัวหน้าหน่วยงาน และผู้บังคับบัญชาที่ได้รับมอบหมายทำหน้าที่ประเมิน เป็นไปด้วยความเรียบร้อย และเป็นรูปธรรม จึงได้กำหนดแนวทางการประเมินผลการปฏิบัติราชการของข้าราชการพลเรือนสามัญส่วนภูมิภาคจังหวัดเชียงใหม่ เพื่อใช้เป็นแนวทางในการประเมินผลการปฏิบัติราชการ ดังนี้

(1) กรอบระยะเวลาการดำเนินการประเมินผลการปฏิบัติราชการ

(2) แนวทางการประเมินผลการปฏิบัติราชการ ของข้าราชการพลเรือนสามัญ  
ส่วนภูมิภาคจังหวัดเชียงใหม่ ประกอบด้วย

(2.1) หลักเกณฑ์และเงื่อนไขการเลื่อนเงินเดือน ของ สำนักงาน ก.พ.

(2.2) เครื่องมือและเกณฑ์ประเมินสมรรถนะ ในการประเมินผลการปฏิบัติราชการมาตรวัดแบบ Bar Scale

(3) แบบประเมินผลการปฏิบัติราชการสำหรับข้าราชการจังหวัดเชียงใหม่   
(แบบ ปผ.ชม. 1 - 4)   
 (4) แนวทางการเลื่อนเงินเดือนข้าราชการพลเรือนสามัญส่วนภูมิภาคจังหวัดเชียงใหม่ ครั้งที่ 1 (1 เมษายน 2562)

ดังนั้น เพื่อให้การเลื่อนเงินเดือนของข้าราชการพลเรือนสามัญส่วนภูมิภาคจังหวัดเชียงใหม่ ครั้งที่ 1 (1 เมษายน 2562) เป็นไปตามหลักเกณฑ์และเงื่อนไขที่ ก.พ.กำหนด จึงให้ดำเนินการ ดังนี้

**1. การประเมินผลการปฏิบัติราชการ**

ให้นำผลการประเมินผลการปฏิบัติราชการของข้าราชการมาประกอบการพิจารณาเลื่อนเงินเดือนข้าราชการ ตามหลักเกณฑ์และเงื่อนไขตามหนังสือสำนักงาน ก.พ. ที่ นร 1002/ว 20 ลงวันที่   
3 กันยายน 2558 เรื่อง หลักเกณฑ์และวิธีการประเมินผลการปฏิบัติราชการของข้าราชการพลเรือนสามัญ และ ประกาศจังหวัดเชียงใหม่ เรื่อง หลักเกณฑ์และวิธีการประเมินผลการปฏิบัติราชการของข้าราชการพลเรือนสามัญจังหวัดเชียงใหม่ ลงวันที่ 19 กันยายน 2561 และแนวทางการประเมินผลการปฏิบัติราชการ ของข้าราชการพลเรือนสามัญส่วนภูมิภาคจังหวัดเชียงใหม่

/ 2. ข้อมูลข้าราชการ ...

- 2 -

**2. การสำรวจข้อมูลข้าราชการ ณ วันที่ 1 มีนาคม 2562**

การสำรวจข้อมูลข้าราชการ พร้อมทั้งอัตราเงินเดือนข้าราชการในสังกัด (หมายความรวมถึงข้าราชการจากส่วนราชการอื่นที่มาช่วยราชการ พร้อมทั้งแจ้งจำนวนอัตราเงินเดือนของข้าราชการ  
ในสังกัด ที่ไปช่วยราชการสังกัดอื่น ถ้ามี) ณ วันที่ 1 มีนาคม 2562 ตามแบบสำรวจที่จังหวัดเชียงใหม่กำหนด **พร้อมทั้งจัดส่งให้กลุ่มงานบริหารทรัพยากรบุคคล สำนักงานจังหวัดเชียงใหม่ ภายในวันที่   
4 มีนาคม 2561**

**3. การพิจารณาเลื่อนเงินเดือนข้าราชการพลเรือนสามัญ**

3.1 แต่งตั้งคณะกรรมการพิจารณาผลการประเมินการปฏิบัติราชการและการพิจารณา  
เลื่อนเงินเดือนข้าราชการ และการเลื่อนขั้นค่าจ้างลูกจ้างประจำของส่วนราชการ

3.2 จัดทำรายงานการประชุมการพิจารณาเลื่อนเงินเดือนข้าราชการ และการเลื่อนขั้นค่าจ้างลูกจ้างประจำ ครั้งที่ 1 (1 เมษายน 2562)

3.3 จัดทำแบบ ปผ.ชม.4 ที่หัวหน้าหน่วยงานได้ประเมินลงนามแล้ว จัดส่งให้สำนักงานจังหวัดเชียงใหม่ เพื่อนำเข้าที่ประชุมคณะกรรมการกลั่นกรองผลการประเมินผลการปฏิบัติราชการของข้าราชการพลเรือนสามัญส่วนภูมิภาค จังหวัดเชียงใหม่ ก่อนที่จะเสนอผลการประเมินต่อผู้ว่าราชการจังหวัด

3.4 จัดทำประกาศรายชื่อข้าราชการผู้มีผลงานดีเด่น และดีมาก ลงนามโดย  
หัวหน้าหน่วยงาน (หากมีผู้ปฏิบัติราชการดีเด่น ดีมาก เป็นจำนวนมาก ให้จัดทำเป็นบัญชีแนบท้ายประกาศ)

3.5 จัดทำประกาศอัตราร้อยละของฐานที่ใช้เป็นเกณฑ์ในการคำนวณ เพื่อเลื่อนเงินเดือนข้าราชการ เสนอผู้ว่าราชการจังหวัดเชียงใหม่ลงนาม

**4. การบริหารวงเงินงบประมาณการเลื่อนเงินเดือนข้าราชการ**

4.1 ให้ส่วนราชการส่วนภูมิภาคจังหวัดเชียงใหม่ เลื่อนเงินเดือนข้าราชการพลเรือนสามัญในสังกัด ครั้งที่ 1 (1 เมษายน 2562) ภายในวงเงินร้อยละ 2.97 เป็นจำนวนเงินเต็มสิบ

4.2 สำหรับการพิจารณาวงเงินร้อยละ 0.03 จังหวัดจะพิจารณาให้แก่ข้าราชการ  
ผู้ที่มีผลการประเมินอยู่ในระดับดีมาก หรือ ดีเด่น และเป็นผู้ที่มีผลการปฏิบัติงานดีเด่นเป็นพิเศษนอกเหนือจากงานในหน้าที่ที่รับผิดชอบปกติ ตามที่ผู้ว่าราชการจังหวัดเชียงใหม่ และรองผู้ว่าราชการจังหวัดเชียงใหม่ เห็นสมควร ประกอบกับความเห็นของหัวหน้าส่วนราชการประจำจังหวัดเชียงใหม่ และ นายอำเภอ ตามประกาศวงเงินการเลื่อนเงินเดือน และหลักเกณฑ์และเงื่อนไขการบริหารวงเงินงบประมาณการเลื่อนเงินเดือน ครั้งที่ 2 (1 ตุลาคม 2561)

4.3 จัดทำบัญชีการบริหารวงเงินงบประมาณ ณ วันที่ 1 เมษายน 2562 โดยให้ชี้แจงรายละเอียดว่า “ใช้ไปเท่าไหร่” และ “คงเหลือเท่าไหร่” พร้อมทั้งให้หัวหน้าหน่วยงานลงนามรับรอง   
**ทั้งนี้ การพิจารณาเลื่อนเงินเดือนข้าราชการให้ดำเนินการเสนอในส่วนของโควตาปกติก่อน แล้วจึงเสนอโควตาพิเศษกรณีได้รับการพิจารณาโควตาพิเศษ ตามลำดับ**

4.4 จัดทำบัญชีสรุปผลการพิจารณาเลื่อนเงินเดือนข้าราชการ ตามคะแนน  
ผลการประเมินผลการปฏิบัติราชการ รอบที่ 1 (1 ตุลาคม 2561 ถึงวันที่ 31 มีนาคม 2562) ลงนาม  
โดยหัวหน้าหน่วยงาน

/4.5 จัดทำคำสั่งการเลื่อนเงินเดือน...

- 3 -

4.5 จัดทำคำสั่งการเลื่อนเงินเดือน และคำสั่งอื่นที่เกี่ยวข้อง ในส่วนของบัญชีแนบท้ายคำสั่งทุกหน้าต้องมีลายมือชื่อของหัวหน้าส่วนราชการ หรือผู้ที่ได้รับมอบหมายลงนามทุกแผ่น

4.6 แจ้งผลการเลื่อนเงินเดือนให้ข้าราชการในสังกัดทราบเป็นรายบุคคล ตามที่  
ผู้ว่าราชการจังหวัดเชียงใหม่ได้มอบหมายให้หัวหน้าส่วนราชการ และตามที่หัวหน้าส่วนราชการที่ได้รับมอบหมายจากผู้ว่าราชการจังหวัดเชียงใหม่ ใช้ดุลยพินิจในการมอบหมายต่อให้แก่หัวหน้าส่วนราชการประจำอำเภอหรือเทียบเท่า เป็นผู้แจ้งให้แก่ข้าราชการในสังกัดทราบเป็นรายบุคคล

**5. กรณีการช่วยราชการ (ตั้งแต่รอบการประเมินผลการปฏิบัติราชการระหว่างวันที่   
1 ตุลาคม 2561 ถึงวันที่ 31 มีนาคม 2562)**

5.1 กรณีที่หน่วยงานมีข้าราชการมาช่วยราชการหรือปฏิบัติราชการ เกินกว่ากึ่งหนึ่งของรอบการประเมิน ให้หน่วยงานแจ้งผลการพิจารณาเลื่อนเงินเดือน ไปให้ผู้บังคับบัญชาผู้มีอำนาจสั่งเลื่อนเงินเดือน (ต้นสังกัด) เป็นผู้ออกคำสั่งเลื่อนเงินเดือน

5.2 กรณีที่หน่วยงานมีข้าราชการโอนย้ายมาหลังวันที่ 1 มีนาคม 2562 ให้นำผล  
การพิจารณาเลื่อนเงินเดือนจากส่วนราชการเดิม มาให้ผู้ว่าราชการจังหวัดเชียงใหม่เป็นผู้ออกคำสั่ง  
เลื่อนเงินเดือน

**6.** **การดำเนินการเกี่ยวกับการเลื่อนเงินเดือนข้าราชการ ครั้งที่ 1 (1 เมษายน 2562)   
ให้แล้วเสร็จภายในเดือนเมษายน 2562 ทั้งนี้ ดาวโหลดเอกสารได้** [**www.chiangmai.go.th**](http://www.chiangmai.go.th) **หัวข้อหลัก “มุมราชการ” หัวข้อย่อย คลังเอกสาร - เอกสารงานบุคคล**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

........................ รอง ผวจ. / 01 /2559

........................ หน.สนจ. / 01 /2559

........................ หน.กลุ่มงาน 13/ 01 /2559

........................ จนท. 13/ 01 /2559